Source: https://www.zakonypreludi.sk/zz/1958-15
Timestamp: 2019-12-08 10:26:41+00:00
Document Index: 4922047

Matched Legal Cases: ['§ 265', '§ 63', '§ 66', '§ 68', '§ 69', '§ 69', '§ 68', '§ 67', '§ 69', '§ 265', 'súd ', 'Súd ', 'súd ']

15/1958 Zb. Zákon o zmene predpisov o osvojení | Aktuálne znenie
15/1958 Zb.
Zákon č. 15/1958 Zb.Zákon o zmene predpisov o osvojení
Čiastka 5/1958
Platnosť od 29.04.1958 do31.03.1964
Účinnosť od 29.05.1958 do31.03.1964
Čl. II (§ 265znie:)
Aktuálne znenie 29.05.1958 - 31.03.1964
o zmene predpisov o osvojení
1. K § 63 sa pripojuje ďalší odsek tohto znenia:
„(2) Výrokom súdu, že osvojiteľ bude zapísaný v matrike namiesto rodičov osvojenca, vznikne medzi osvojencom a osvojiteľom i jeho príbuznými príbuzenský pomer.“
2. § 66 znie:
„(1) Osvojenie vznikne súdnym výrokom na žiadosť osvojiteľa.
V týchto prípadoch je potrebné privolenie opatrovníka, ktorý bol osvojovanému dieťaťu ustanovený v konaní o osvojení.“
3. § 68 znie:
„(1) Osvojením zaniká rodičovská moc rodičov osvojencových, a ak je osvojenec poručencom, zaniká poručníctvo.
(4) Ak je osvojiteľom manžel (druh) jedného z rodičov osvojencových, nedotýka sa osvojenie vzťahov medzi osvojencom a týmto rodičom i jeho príbuznými.“
4. Za § 69 sa vkladá § 69a) tohto znenia:
„Ak dôjde k výroku súdu, že osvojiteľ bude zapísaný v matrike namiesto rodičov osvojenca, zaniká i vyživovacia povinnosť voči osvojencovi v jeho doterajšej rodine (§ 68 ods. 2). Ustanovenia § 67 ods. 2 a § 69 tu neplatia. Takto vykonané osvojenie nebráni, aby osvojenec mohol byť opäť osvojený.“
Zákon č. 142/1950 Zb. o konaní v občianskoprávnych veciach (Občiansky súdny poriadok), sa mení a doplňuje takto:
§ 265 znie:
„(1) Pred rozhodnutím o osvojení vyslúchne súd - podľa možnosti osobne - osvojiteľa a jeho manžela, ak je potrebný jeho súhlas, rodičov osvojovaného dieťaťa, opatrovníka, ktorý mu bol ustanovený v konaní o osvojení, prípadne jeho poručníka, ďalej orgán poverený starostlivosťou o mládež a osvojované dieťa, ak je schopné posúdiť dosah osvojenia. Súd rodičov nevyslúchne, ak sú pozbavení rodičovskej moci alebo sú celkom pozbavení svojprávnosti, ako i vtedy, ak nie je potrebné ich privolenie pre osvojenie, hoci sú zákonnými zástupcami dieťaťa.
(2) Osoby, ktoré podľa odseku 1 netreba vyslúchnuť, nie sú účastníkmi konania o osvojení.“
Výrok o tom, že osvojiteľ bude zapísaný v matrike namiesto rodičov osvojenca, môže súd urobiť dodatočne, dokiaľ osvojenec nedovŕšil plnoletosť, a to i v prípadoch, kde rozhodol o osvojení pred účinnosťou tohto zákona. Ak nebol v konaní o osvojení osvojenec vyslúchnutý, nie je pre tento výrok potrebný jeho súhlas.
Tento zákon nadobúda účinnosť za jeden mesiac po vyhlásení; vykonajú ho ministri spravodlivosti, vnútra, zdravotníctva a školstva a kultúry.